РАДОВАН КРАГУЉ

А

кадемик Радован Крагуљ рођен је 10. сеп­тем­бра 1935. године у Великом Палан­чишту код Приједора. Студирао је на Ликовној академији у Београду од 1953. до 1960. године. Као стипендиста Британског савјета похађао је Цен­тралну школу за ум­јетност и вјештине у Лон­дону (1962–1963), а по­том је пре­да­вао у шко­лама у Вели­кој Британији, Бел­­­­гији и Фран­цуској. По­четком седамдесетих годи­на први пут је по­­сје­тио Велс, гдје је убрзо купио ма­лу кућу на има­њу у близини Билт Велса. Отад живи и ради на ре­ла­цији Велс–Париз.

Имао је самосталне изложбе у Лондону у Инсти­ту­ту за савремену умјетност (TheInstituteofContem­porary Arts) (1965) и Гале­рији Енџеле Флауерс (Angela Flo­wers Gallery) (1977). Излагао је у Бел­ги­ји у: Културном центру Вестранд у Дилбеку (Westrand Cultural Center, Dilbeek) (1978), Фондацији Веранман (Fondation Veranneman, Kruishoutem) (1978–1981) и Међународном културном центру у Антверпену (International Cultural Center, Antwerp)(1980). Међу каснијим самосталним изложбама, најзначајније су оне у: Центру за савремену ум­јетност „Бемис” у Омахи, Не­бра­ска, САД (1988), Музеју модерне ум­јетности у Паризу (1989), Умјет­ничкој га­лерији у Сарајеву (1990), Музеју модерне умјетности у Остендеу у Бел­гији (1991), Умјетничком центру „Чаптер” у Кардифу (1995), Му­зеју са­времене уметности у Београду (1998), Галерији „Линеар” у Дилбеку у Бел­гији (2011) и другим.

Бави се графиком, инсталацијама, објектима и амбијенталном умјет­но­шћу. Од седамдесетих година истражује однос између животиња и људи и та тема доминира у бројним његовим радовима. Учес­тво­вао је на више од 200 групних изложби, као и на бијеналима у шес­наест земаља. Његови радови садржани су у збиркама: Британског му­зе­ја и Музеја Викторија & Алберт у Лондону, Музеја модерне умјет­нос­ти у Њујорку, Умјетничке гале­рије у Ман­­честеру, Националног музеја и галерије у Кардифу, националних би­блиотека у Паризу, Бри­се­лу и Абериствиту, Конгресне библиотеке у Ва­шинг­­тону и Роланд Пенроуз колекцији у Уједињеном Краљевству.

За иностраног члана Академије наука и умјетности Републике Српске иза­бран је 4. децембра 2015. године.